recursal/SuperWikiNEXT-32B huggingface dataset:
Denomínase **paralelo** ao círculo formado pola intersección da esfera terrestre cun plano imaxinario perpendicular ao eixo de rotación da Terra.

Sobre os paralelos, e a partir do meridiano orixe (Greenwich), medimos a lonxitude (arco de circunferencia expresado en graos sexaxesimais); esta poderá ser leste ou oeste, en función do senso de medida da mesma.

Existen cinco paralelos que determinan unha posición concreta da órbita terrestre no seu desprazamento ao redor do Sol e que por iso reciben un nome particular:

* Círculo Polar Ártico (66,5° N)
* Trópico de Cáncer (23,27° N)
* Ecuador (0° latitude)
* Trópico de Capricornio (23,27° S)
* Círculo Polar Antártico (66,5° S)

A Terra fica dividida así en cinco zonas:

* Unha **zona tórrida** comprendida entre os trópicos e que o ecuador divide en dous: norte e sur.
* Dúas **zonas temperadas** comprendidas entre os trópicos e os círculos polares.
* Dúas **zonas glaciares** comprendidas entre os círculos polares e as polares.

A **zona tórrida** coincide coa máxima e mínima declinación do Sol, atinxindo grandes alturas e culminando no cénit (altura máxima no ceo) dúas veces ao ano. Os raios solares inciden case perpendicularmente nesta zona e é por iso que é a máis calorosa. Nas **zonas temperadas** os raios inciden máis oblicuamente e o Sol nunca culmina no cénit, por iso son menos calorosas que a anterior. Nas **zonas glaciares** os raios inciden moi oblicuamente, quentando moi pouco. Nestas zonas os días e as noites teñen unha duración maior a medida que aumenta a latitude. Nos polos as noites e os días teñen unha duración de seis meses.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Paralelo*** |

### Outros artigos

* Liña do ecuador
* Meridiano
* Proxección xeográfica

|  |  |
| --- | --- |
| Control de autoridades | 
* Wd: Q146591
* BNCF: 11792
* EBID: ID
* GEC: 0199097
* GND: 4415858-0
* MAG: 2777786849
* PSH: 4241

 |
*Esta páxina é sobre a figura mitolóxica. Para a cidade capital de Francia vexa París.*
Paris
**Paris** é unha figura da mitoloxía grega, fillo de Príamo (rei de Troia) e de Hécuba, e irmán de Heitor.

Segundo a profecías dos oráculos, había causar desasosego na cidade, pois Hécuba, súa nai, tivera un soño no cal vía saír lume das súas pernas; así pois, foi abandonado no monte Ida, mais aleitouno unha osa (compárese o caso de Rómulo e Remo, aleitados por unha loba). Logo foi adoptado por un matrimonio e medrou como pastor.

Xuízo de Paris
--------------

Xuízo do Monte Ida, mosaico de sol,110-150, vila do Atrium, Antioquía
Era considerado polos deuses o home máis fermoso do mundo, e por iso o requiriu Hermes, que fora enviado Zeus, para que xulgase quen era a máis fermosa das deusas Atenea, Hera e Afrodita. A vencedora gañaría a mazá de ouro de Eris (deusa da discordia que non fora convidada á voda de Peleo e Tetis, pais de Aquiles; ela botara a mazá da discordia durante a cerimonia, na que figuraba escrito: "Á máis fermosa"). Paris escolleu a Afrodita, como a máis bela das tres, no xuízo levado a cabo no Monte Ida.

Guerra de Troia
---------------

Afrodita, agradecida, prometeulle a Paris o amor da fermosa Helena. Helena sería seducida por Paris, que lla roubou ao seu marido, Menelao, rei de Esparta, e marchou con ela a Troia. Isto causou a guerra (Guerra de Troia). Durante ela Paris matou a Aquiles, pero despois foi morto por Filoctetes, que posuía o arco máxico de Heracles (Hércules).

Na mitoloxía grega, e especialmente na Ilíada, é coñecido tamén polo nome de *Alexandre*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Paris Modificar a ligazón no Wikidata*** |

### Outros artigos

* Paris (homónimos)

| * v
* c
* e
Mitoloxía e relixión gregas |
| --- |
| Relixións e cultos | 
* Misterios dionisíacos
* Discordianismo
* Misterios eleusinos
* Gaianismo
* Platonismo
* Neoplatonismo
* Orfismo
* Dodecateísmo

 |
| Grupos | 
* Amazonas
* Centauro
* Ctónico
* Ciclope
* Dragóns
* Erinias
* Xigantes
* Harpía
* Hecatonquiros
* Moiras
* Musas
* Ninfas
* Deidades primordiais
* Sátiros
* Deidades do mar
* Titáns
* Ventos

 |
| Deuses olímpicos | 
* Ares
* Afrodita
* Apolo
* Ártemis
* Atenea
* Deméter
* Hefesto
* Hera
* Hermes
* Hestia ou Dioniso
* Poseidón
* Zeus

 |
| Outras deidades maiores | 
* Asclepio
* Cronos
* Dioniso
* Eros
* Helios
* Eos
* Hércules
* Hades
* Hebe
* Hécate
* Pan
* Perséfone
* Selene
* Xea

 |
| Heroes | 
* Aquiles e a Guerra de Troia
* Belerofonte e a Quimera
* Edipo e Tebas
* Heracles e os doce traballos
* Perseo e Medusa
* Teseo e o Minotauro
* Triptólemo
* Ulises e a Odisea
* Xasón e os Argonautas

 |
| Ritos e prácticas | 
* Amfidromia
* Iatromantis
* Libación
* Pharmakos
* Ofrenda votiva
* Oración
* Sacrificio
* Templo

 |
| Lugares sagrados | 
* Delfos
* Delos
* Dodona
* Eleusis
* Monte Olimpo
* Olimpia

 |

|  |  |
| --- | --- |
| Control de autoridades | 
* Wd: Q167646
* WorldCat
* VIAF: 807597
* BRE: 2321044
* CERL: cnp00587024
* EBID: ID
* GEC: 0049059
* GND: 118739301
* SUDOC: 029548489
* Treccani: paride

 |
Coordenadas: 51°30′55″N 0°08′31″O﻿ / ﻿51.515277777778, -0.14194444444444

Oxford Street en maio de 2016.
**Oxford Street** é unha das grandes rúas de Londres, Inglaterra. Situada no termo de Westminster, é unha das rúas máis famosas do mundo para as compras. Con máis de 300 tendas, é a rúa comercial máis grande do mundo. Ocupa aproximadamente uns 2.000 metros dende Marble Arch na esquina nordeste de Hyde Park, continúa por Oxford Circus ata St Gile's Circus, cara á intersección con Charing Cross Road e Tottenham Court Road. Ao oeste de Marble Arch, Oxford Street convértese en Bayswater Road ou a A40, a cal continua cara ao oeste cara a Oxford. Oxford Street ten intersección con outras rúas londinienses famosas, incluíndo Park Lane, New Bond Street e Regent Street.

Galería de imaxes
-----------------

* Fotografía de Oxford Street en 1987.Fotografía de Oxford Street en 1987.
* United Kingdom House.United Kingdom House.
* Edificio no número 147.Edificio no número 147.
* The Tottenham.The Tottenham.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Oxford Street Modificar a ligazón no Wikidata*** |

### Ligazóns externas

* Edificios e estruturas en Oxford Street en Wikidata.

|  |  |
| --- | --- |
| Control de autoridades | 
* Wd: Q209714
* WorldCat
* VIAF: 315530725
* GeoNames: 6690578
* LCCN: sh97007373

 |
Propodeo dunha formiga, indicado pola frecha
En zooloxía denomínase **propodeo** ao primeiro segmento (tagma) abdominal dos insectos himenópteros da suborde dos apócritos (abellas, avespas e formigas).

Etimoloxía
----------

O nome científico *propodeo* é a adaptación do latín científico *propodeum*, alteración de *propodeon*, e está formado pola unión dos elementos *pro*- e -*podeo*, derivados do grego antigo πρό *pro*, "antes, diante de", e πόδιον *pódium*, "pé", respectivamente.

Estrutura
---------

Este segmento fusionouse co tórax para formar o mesosoma. É un só esclerito grande, non subdividido, e ten un par de espiráculos. Está fortemente constrinxido posteriormente para formar a articulación do pecíolo, e dá
aos apócritos a súa forma distintiva. Os segmentos restantes do abdome levan o nome de metasoma ou, máis propiamente, gáster, neste grupo de himenópteros.

Pode haber unha sutura entre o propodeo e o tórax, como nos sínfitos, ou non, e a presenza ou ausencia desa sutura pode axudar na identificación de espécimes.

Noutros grupos de animais
-------------------------

### Crustáceos

Nos crustáceos o propodeo é o nome do cuarto segmento do endopodio dos apéndices, situado entre o carpo e o dáctilo.

### Moluscos

Nalgúns moluscos gasterópodos mariños que viven en substratos brandos, o propodeo é a rexión anterior do pé, modifidada como unha gran sola en forma de pá, adaptada para a escavación.

Notas
-----

1. 1 2 3  Garrido, Carlos (1997): *Dicionário Terminológico Quadrilíngue de Zoologia dos Invertebrados. Alemám, Inglês, Espanhol, Galego-Português*. A Coruña: AGAL. ISBN 84-8730-512-1.
2. ↑  propodeum no *Merriam-Webster Dictionart*.
3. ↑  propodeum, propodeal en bugguide.net *(en inglés)*.
4. ↑  Malkiat S. Saini & Surjit S. Dhillon (1980): "Metapleural Transformations with Respect to Propodeum and Metapostnotum in Hymenoptera". *The Florida Entomologist'* **63** (3): 286-292. Consultado o 9 de xuño de 2021.

Véxase tamén
------------

### Outros artigos

* Himenópteros
* Apócritos
* Sínfitos
* Pecíolo (insectos)

|  |  |
| --- | --- |
| Control de autoridades | 
* Wd: Q534070
* MAG: 2777385921

 |
Para outras páxinas con títulos homónimos véxase: Polpa.
Polpa dun gallo de laranxa.
A **polpa** das froitas é un tecido vexetal que, debido á súa apetecibilidade por conter substancias alimenticias, ten como obxecto favorecer a dispersión das sementes. Por iso a polpa de diferentes tipos de froitas e verduras desempeña un importante papel na nutrición de numerosos animais, incluído o home.

Características
---------------

Moitas plantas poden diseminar as súas sementes nun raio importante servíndose de animais. Para iso, revisten as, a miúdo, non dixeríbeis sementes cunha zumarenta e nutritiva polpa. Os animais que se alimentan dos froitos depositan as súas sementes, sen telas dixerido, nun lugar máis ou menos afastado de onde apañaron o froito. Deste xeito as especies vexetais esténdense de forma máis rápida.

A diferenza das noces, onde a semente é o verdadeiro alimento para os animais, no caso das froitas esta inxírese de forma accidental. Isto ten a vantaxe de que, para a mesma cantidade de sementes para diseminar, son menos as que ten que crear a propia planta, xa que non só as que se esqueceron e se perderon poden xerminar. Ademais non teñen unha casca dura que protexa á semente.

Pola contra, grazas á polpa, moitas especies animais séntense atraídas pola semente (en realidade, pola froita) e contribúen á súa diseminación. Cando a semente se depón xunto co excremento, este supón un medio de cultivo con nutrientes. No caso das drupas pequenas (cereixas, olivas), que son devoradas maioritariamente polos paxaros, a polpa sepárase da semente co peteiro e non se dixire, simplemente se desbota.

Procesos industriais
--------------------

Na industria da alimentación a polpa é un produto intermedio, non adecuado para o consumo, que se utiliza para marmeladas, xeleas, recheos, lambetadas ou bebidas.

Mediante presión da polpa da froita conséguese zume de froita ou, no caso de verduras, zume de verdura.

Notas
-----

1. ↑  Pulpa en foodlexicon.org Arquivado 02 de abril de 2015 en Wayback Machine. *(en castelán)*.

Véxase tamén
------------

### Ligazóns externas

* Por que comer froita? *(en castelán)*.

|  |  |
| --- | --- |
| Control de autoridades | 
* Wd: Q1470757
* GND: 4274240-7
* MAG: 2780131186

 |
**Pablo Crespo Sabarís**, nado en Pontevedra o 26 de agosto de 1960, é un empresario e expolítico galego condenado polo caso Gürtel.

Traxectoria
-----------

Fillo do tamén empresario Manuel Crespo Alfaya, que promovera a Festa do Marisco do Grove e que, como militante de Alianza Popular e despois do Partido Popular, traballara na Xunta de Galicia ás ordes do vicepresidente Mariano Rajoy. Pablo Crespo traballaba a comezos da década dos noventa nunha oficina de banca en Vilagarcía de Arousa. Militante do Partido Popular de Galicia e presidente desta formación na vila arousá (1996-1999), despois de ocupar diversos cargos de confianza de Xosé Cuíña (secretario da xunta directiva provincial de Pontevedra de 1994 a 1996), en 1995 foi nomeado secretario de organización do PP, en substitución de Xoán Manuel Diz Guedes. Nas eleccións de 1997 foi escollido como parlamentario nas listas do PP pola circunscrición de Pontevedra, e permaneceu no cargo ata o 15 de setembro de 1998, cando dimitiu para dar entrada no parlamento á política de Ponteareas Nava Castro.

En 2003, logo da dimisión de Xosé Cuíña como secretario xeral do PP, o novo secretario xeral, Xesús Palmou, relevouno do cargo de secretario de organización, pero permaneceu como representante da consellería de Ordenación do Territorio no consello de administración de Portos de Galicia ata o ano 2005.

Como empresario, é presidente da firma Special Events, dedicada á organización de campañas publicitarias, e é ademais administrador único doutras empresas como unha axencia de viaxes. Algunhas desas empresas tiveron contratos coa administración pública que foron investigados xudicialmente e que acabaron coa súa detención en febreiro de 2009, a canda catro persoas máis. A raíz da súa detención, o PP comunicou que xa non era militante do partido. En 2017 foi condenado a trece anos e tres meses de prisión e 24 anos e seis meses de inhabilitación. Debe pagar 3,9 millóns de multa por tráfico de influencias, falsidade documental, suborno, malversación e asociación ilícita.

Notas
-----

1. ↑  Deteñen por corrupción a Pablo Crespo, ex alto cargo do PP galego Arquivado 13 de setembro de 2019 en Wayback Machine. *Galicia Hoxe*, 7/2/09
2. ↑  Pablo Crespo, mano derecha de Cuiña en el PPdeG, detenido por corrupción Arquivado 11 de febreiro de 2009 en Wayback Machine. *Faro de Vigo*, 7/2/2009
3. ↑  Condenan a trece años a Pablo Crespo y Correa por la trama "Gurtel" valenciana diariodeferrol.com
***My Stepmother Is An Alien*** é un filme estadounidense, unha comedia de ficción científica de 1988. O filme produciuno Weintraub Entertainment Group e distribuiuno Columbia Pictures, a dirección é de Richard Benjamin e os protagonistas principais Kim Basinger, Dan Aykroyd, Jon Lovitz e Alyson Hannigan.

Sinopse
-------

Steven Mills é un brillante astrofísico que consegue enviar unha onda de radio á galaxia máis próxima, chegando a un dos seus planetas pero un accidente fai que poña en perigo a gravidade no planeta, este envía unha nave á Terra para descubrir que cambiou a gravidade e como o solucionar, nesa nave vai Celeste, unha alieníxena loura. Entre os dous xurdira aos poucos o amor.

|  |  |
| --- | --- |
| Control de autoridades | 
* Wd: Q1540328
* WorldCat
* VIAF: 177226078
* AFI: 58978
* Allmovie: v34132
* AlloCiné: 43432
* Box Office Mojo: mystepmotherisanalien
* FilmAffinity: 460946
* IMDb: tt0095687
* LCCN: no98049011
* OFDb: 6929
* OMDB: 12120
* Rotten Tomatoes: my\_stepmother\_is\_an\_alien
* Synchronkartei: 4024
* TESF: my\_stepmother\_is\_an\_alien
* TheNumbers: My-Stepmother-Is-an-Alien
* TMDb: 12120
* TVcom: my-stepmother-is-an-alien
* TVGuide: 127197

 |
**Pablo Alberto Carnero Llauger**, nado en Vigo o 3 de xaneiro de 1988, é un futbolista galego. Xoga de dianteiro no Verín CF. É fillo do exfutbolista e adestrador Félix Carnero.

Traxectoria
-----------

Formado nas categorías inferiores do Real Club Celta de Vigo, no 2007 entrou na canteira do Real Madrid. Xogou co Real Madrid C na Terceira División e no 2010 fichou polo Real Oviedo B, da mesma categoría. Foi dianteiro titular ese ano no filial oviedista, co que marcou 12 goles, e debutou co primeiro equipo na Segunda B.

No verán de 2011 fichou polo Marino de Luanco, de Segunda B, onde xogou durante unha tempada. Na 2012/13 regresou a Galicia para xogar no Rápido de Bouzas, club no que tamén xogara seu pai Félix. Despois dun ano fichou polo Salamanca Athletic, club herdeiro da desaparecida Unión Deportiva Salamanca. Con todo, o novo club non conseguiu praza na Segunda División B, e acabou por disolverse antes de xogar ningún partido oficial.

Pablo Carnero fichou entón polo Pontevedra, adestrado por Nando, onde foi titular durante case todos os partidos da tempada. Anotou 17 goles, o que o colocou como o segundo máximo goleador do Grupo I da Terceira, só por detrás dos 23 de Jorge Cano, do Cerceda. Na tempada 2014/15 o seu equipo logrou o ascenso á Segunda B con Luisito no banco, contribuíndo Carnero con 19 goles, máximo goleador do Grupo I. Na tempada 2015/16 na categoría de bronce as súas cifras reducíronse, debido en parte a perder numerosos partidos por lesión. Ao remate da campaña deixou o equipo e regresou ao Rápido de Bouzas.

O equipo vigués logrou esa tempada o ascenso á Segunda B con Patxi Salinas no banco e con Carnero como máximo goleador do equipo, con 16 tantos. A tempada 2017/18, con Borja Jiménez como adestrador, foi a mellor da historia do Rápido de Bouzas, rematando qinto a só dous puntos dos postos da promoción de ascenso. Con todo, Carnero tivo pouca participación no equipo, tanto nesa tempada como nas seguintes.

En 2020 fichou polo Cultural Areas, co que xogou un ano en Preferente, antes de pasar ao Verín CF.

Notas
-----

1. ↑  Fernández, José (11 de agosto de 2011). "Pablo Carnero quiere poner los goles en el Marino" (en castelán). Consultado o 18 de setembro de 2021.
2. ↑  "El Pontevedra cierra el fichaje del delantero Pablo Carnero". *La Voz de Galicia* (en castelán). 5 de setembro de 2013. p. 9.
3. ↑  Otero, Manu (25 de maio de 2016). "Carnero, Pedro, Anxo y Pablo dejan el Pontevedra". *La Voz de Galicia* (en castelán). Consultado o 18 de setembro de 2021.
4. ↑  Nieto, Laureano (30 de agosto de 2021). "Carnero y Mouriño, al Verín". *La Región* (en castelán). Consultado o 18 de setembro de 2021.

Véxase tamén
------------

### Ligazóns externas

* Datos do xogador en BDFutbol *(en castelán)*.
* Datos do xogador en LaPreferente.com *(en castelán)*.

|  |  |
| --- | --- |
| Control de autoridades | 
* Wd: Q23034805
* As: 28121
* BDFutbol: 201013
* Transfermarkt: 62954

 |
A **obscenidade** (do latín *obscenus*) é un termo co significando de "repulsivo, detestable", (posiblemente derivado de *ob caenum*, literalmente "do lixo"). O termo emprégase principalmente nun contexto legal para describir expresións (palabras, imaxes, accións) que ofenden a moral sexual prevalente.

Malia o seu longo uso formal e informal cunha connotación sexual, a palabra aínda mantén o significado de "noxento" e mesmo "desfavorable", como "beneficios obscenos" ou "a obscenidad da guerra". Pode empregarse sinxelamente no sentido de blasfemia ou irreverencia, ou pode sinalar algo que é un tabú, indecente, aborrecible ou repugnante.

A definición de obscenidad difire segundo as culturas, entre as distintas comunidades dentro da mesma cultura, e tamén entre os individuos desas mesmas comunidades. Moitas culturas produciron leis que definen o que é considerado obsceno, e a censura úsase a miúdo para tentar suprimir ou controlar os materiais que resultan obscenos segundo esas definicións, incluíndo normalmente, pero non só, material pornográfico.

Por mor de que o concepto de obscenidade está a miúdo mal definido, pode ser usado como ferramenta política para restrinxir a liberdade de expresión. Así, a definición de obscenidade pode ser un tema que afecte os dereitos fundamentais da persoa.

Véxase tamén
------------

### Bibliografía

* O'Toole, L. (1998) *Pornocopia: Porn, Sex, Technology and Desire*. Londres: Serpent's Tail ISBN 1-85242-395-1
* Silver, Judith, of Coollawyer.com, "Movie Day at the Supreme Court or 'I Know It When I See It': A History of the Definition of Obscenity", on findlaw.com
* Slater, W. J. review of "The Maculate Muse: Obscene Language in Attic Comedy" by Jeffrey Henderson. *Phoenix*, Vol. 30, No. 3 (Autumn, 1976), pp. 291–293.

|  |  |
| --- | --- |
| Control de autoridades | 
* Wd: Q31110
* AAT: 300055952
* EBID: ID
* GND: 4172346-6
* JSTOR: obscenity
* LCCN: sh85093744
* NDL: 00574116

 |
| Providencia stuartii |
| --- |
|  |
| Clasificación científica |
| 

|  |  |
| --- | --- |
| Dominio: | Bacteria |
| Filo: | Proteobacteria |
| Clase: | Gammaproteobacteria |
| Orde: | Enterobacteriales |
| Familia: | Enterobacteriaceae |
| Xénero: | *Providencia* |
| Especie: | ***P. stuartii*** |

 |
| Nome binomial |
| ***Providencia stuartii***Ewing 1962 |

***Providencia stuartii*** é unha especie de bacterias gramnegativas da familia das enterobacteriáceas, que se encontra comunmente no solo, auga e auga residual, e que pode producir infeccións en humanos. É a especie máis común do xénero *Providencia*. *P.stuartii* incúbase a 37 °C en ágar nutriente ou caldo nutriente. De *P. stuartii* procede a endonuclease de restrición PstI. O seu nome específico débese ao bacteriólogo norteamericano C. A. Stuart, que fixo algúns dos primeiros estudos sobre o xénero *Providencia*.

Papel en enfermidades
---------------------

*P. stuartii* pode producir infeccións en humanos, xa que é un patóxeno oportunista que ataca a pacientes con queimaduras graves ou que teñen catéteres urinarios inseridos durante longo tempo. As persoas vellas están en maior risco. Tamén pode afectar a animais, nos cales pode causar diarrea neonatal, como ocorre nas vacas leiteiras. Nos humanos, *P. stuartii* pode illarse da urina (o máis común), feces e sangue, e tamén en cultivos de esputos, pel e feridas. A septicemia por *P. stuartii* é principalmente de orixe urinaria. É a causa máis común da síndrome da bolsa de urina púrpura (a urina adquire cor púrpura por causa da infección urinaria por esta bacteria). As infeccións do torrente sanguíneo de *P stuartii* están asociadas con febre, taquicardia, e hipotensión.

Notas
-----

1. 1 2  LPSN Providencia
2. 1 2 3  "Providencia Infections". Medscape.
3. 1 2  "Providencia stuartii". theLabRat.com.
4. ↑  UniProt PstIR
5. ↑  Lin, CH; Huang HT, Chien CC; et al. (December 2008). "Purple urine bag syndrome in nursing homes: ten elderly case reports and a literature review". *Clinical Interventions in Aging* **3** (4): 729–734. PMC 2682405. PMID 19281065.

Véxase tamén
------------

### Ligazóns externas

* DSMZ Colección alemá de microorganismos e cultivos celulares.

|  |  |
| --- | --- |
| Control de autoridades | 
* Wd: Q7252511
* MAG: 2779379205

 |

|  |  |
| --- | --- |
| Identificadores taxonómicos | 
* BacDive: 5084
* EOL: 972760
* EPPO: PROVST
* GBIF: 3221722
* IRMNG: 10032123
* ITIS: 965109
* NCBI: 588

 |
**Protágoras** é un dos diálogos de mocidade de Platón, nos que intervén activamente o seu mestre Sócrates. O tema é a natureza da virtude.

Introdución
-----------

Sócrates dialoga cun amigo, cuxo nome non aparece. Este, coñecedor da súa afección por Alcibíades, pregúntalle por el. A resposta é que se acababan de ver, pero que apenas puido prestarlle atención, porque coñecera a un estranxeiro máis fermoso. Asombrado da resposta, o amigo pide máis detalles. Sócrates explícalle que a sabedoría é superior á beleza, e neste caso, o seu novo coñecido, Protágoras, supera ó belo Alcibíades. A continuación cóntalle como o coñeceu.

O diálogo
---------

Sócrates é espertado polo seu amigo Hipócrates, que moi excitado, dille que acaba de chegar á cidade o famoso sofista Protágoras, e comínao a dirixirse inmediatamente á casa en que se aloxa para gozar dos seus ensinos. Sócrates preveno contra a habilidade dos sofistas, que considera perigosa para a alma, e aconséllalle prudencia. Ambos acoden á residencia onde se aloxa Protágoras que se atopa rodeado de varios filósofos e estudantes. A partir deste momento, o diálogo transcorre entre Sócrates e Protágoras, con intervencións puntuais doutros interlocutores.

Sócrates faille preguntas sobre as vantaxes dos seus ensinos. Protágoras contesta que melloran á xente, pero ó primeiro non se conforma coa resposta e pídelle que explique en que a melloran.

O tema principal de discusión é a natureza da virtude. Para Protágoras, a virtude é única, pero ten diversas partes, cada unha coa súa facultade propia, á maneira que o rostro é un, pero ten cinco órganos dos sentidos. Así mesmo, a virtude pódese ensinar, o mesmo que calquera técnica ou habilidade. Os homes poden acceder a algunha das partes, pero non a todas, sendo a principal, a sabedoría. Xustifica o que de pais bos saian fillos malos, ou de pais malos, fillos bos, pola disposición dos fillos, o mesmo que se se lles ensinase a tocar a frauta.

Sócrates non cre que a virtude se poida ensinar e ambos se encerellan nunha discusión con numerosas preguntas, réplicas e contrarréplicas, na que os demais personaxes fan de público e de xuíces. Sócrates reprocha a Protágoras que elude as súas preguntas con respostas demasiado longas, para desviar a atención.

Finalmente, declaran a cuestión como demasiado complexa, declarándose mutua admiración e respecto.

Véxase tamén
------------

### Bibliografía

* Platón (2003). *Diálogos.Obra completa*. *Madrid. Ed. Gredos*. ISBN 978-84-249-0081-6.

### Outros artigos

* Diálogo platónico
* Platón
* Sócrates

### Ligazóns externas

* Diálogo completo *(en castelán)* *(en grego)*

|  |  |
| --- | --- |
| Control de autoridades | 
* Wd: Q520328
* WorldCat
* VIAF: 187175646
* BLBNB: 001113529
* BNE: XX2135193
* BNF: 120088833
* EBID: ID
* GND: 4133911-3
* LCCN: no97068429
* NLA: 36552382
* SUDOC: 09627087X

 |
Pía da auga bieita.
Na relixión católica denomínase **pía da auga bieita** a unha pía de pedra ou outro material situado na entrada das igrexas que contén auga bieita para se persignaren os fieis.

A orixe das pías de auga bieita remóntase aos primeiros tempos da Igrexa Católica considerándose como tales polos arqueólogos certos vasos e depósitos de mármore ou de barro cocido que se achan nas catacumbas. Porén a forma e posición das pías, tal como se atopan agora na entrada das igrexas, comezou no século XII xeralizándose a finais do século XIV.

Adoita tratarse dun cunco embutido no muro a xeito de canzorro ou ménsula, moitas veces con forma de cuncha. As máis das veces é unha gran valva verdadeira, outras veces faise de pedra, mármore ou nácara.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pía da auga bieita***  |

### Outros artigos

* Pía
* Pía bautismal

|  |  |
| --- | --- |
| Control de autoridades | 
* Wd: Q642861
* AAT: 300111961
* BNCF: 890
* BNF: 11991850q
* GEC: 0201022
* LCCN: sh00000153
* Treccani: acquasantiera

 |
**Jandira Sassingui**, máis coñecida como **Pérola**, é unha cantora e presentadora angolana.

Biografía
---------

Comezou a cantar aos 8 anos de idade e tendo dende sempre gran paixón pola música chegou a facer concertos para veciños e amigos como pasatempo, o que a levou a concursos de música e de danza.

Aos 13 anos de idada mudouse de Luanda coa súa familia a Windhoek, Namibia, onde continuou os estudos. De 1997 a 2001 estudou no *Colexio Concórdia* onde formou parte dun grupo de danza chamado "Earth Girls". Após isto, participou no *Concurso para a Descoberta de Talentos* organizada pola Igrexa Católica onde gañou dous trofeos: Mellor Dueto e Mellor Performance Feminina da Noite.

Pretendendo iniciar as súas andanzas pola universidade, parte para a Suráfrica no ano 2002 e participa no concurso musical *Coca-Cola Popstars*, sendo excluída por estranxeira.

Consequentemente, decide gravar o seu propio álbum musical que pública en 2004 co nome de "Os Meus Sentimentos", rexistrando dende este momento o nome de *Pérola*.

En 2007 consegue ser licenciada en Dereito pola Universidade de Pretoria.

Carreira
--------

### Discografía

* *Os Meus Sentimentos* (2004)
* *Cara & Coroa* (2010)
* *Mais de mim* (2014)

### Televisión

* 2007: Big Brother África (presentadora)
* 2008: *VIAGENS* (presentadora)
* 2009: *Televisão Bounce* (co-presentadora)

Premios e nomeamentos
---------------------

* 2004: *Prémio Rádio Luanda*, na categoría de *Revelação Feminina*.
* 2004: *Prémio Moda, Luanda (8ª Edición)* na categoría de *Melhor Intérprete Feminina*.
* 2005: *Prémios KORA*, na categoría de *Melhor Artista Feminina da África Austral*.

Notas
-----

1. ↑  "Pérola: Sobre". Arquivado dende o orixinal o 27 de xuño de 2015. Consultado o 26 de xuño de 2015.

|  |  |
| --- | --- |
| Control de autoridades | 
* Wd: Q18467307
* MusicBrainz: ID
* Songkick: 2300252

 |
En física, química e bioquímica, unha **paisaxe de enerxía** (*energy landscape*) é un mapa de todas as posibles conformacións dunha entidade molecular, ou as posicións especiais de moléculas que interaccionan nun sistema, e os seus correspondentes niveis de enerxía, tipicamente enerxía libre de Gibbs.

As paisaxes de enerxía son útiles cando se examina o pregamento de proteínas. Aínda que unha proteína pode existir teoricamente nun número case infinito de conformacións ao longo da súa paisaxe de enerxía, en realidade as proteínas préganse (ou "reláxanse") en estruturas secundarias e terciarias que posúen a enerxía libre menor posible. O concepto chave ao estudar o pregamento das proteínas por medio de paisaxes de enerxía é a hipótese do funil de pregamento (*folding funnel*).

En modelos para estudar o vidro, o mínimo local dunha paisaxe de enerxía corresponde a estados de baixa temperatura metaestables dun sistema termodinámico.

Definición formal
-----------------

Matematicamente, unha paisaxe de enerxía é unha función continua {\displaystyle f:X\to \mathbb {R} } que asocia cada estado físico cunha enerxía, onde X é un espazo topolóxico.

No caso continuo, {\displaystyle X=\mathbb {R} ^{n}}, onde n é o número de graos de liberdade do sistema. O gráfico dunha paisaxe de enerxía continuo é unha hipersuperficie en {\displaystyle \mathbb {R} ^{n+1}}.

Os montes e vales nas paisaxes de enerxía corresponden a máximos e mínimos locais de f, respectivamente.

### Exemplo macroscópico

Unha bisagra ben aceitada que se mova ben ten un grao de liberdade, polo que a súa paisaxe de enerxía é unha función {\displaystyle f:\mathbb {R} \to \mathbb {R} }. Se a bisagra dunha porta non foi colocada perfectamente, a porta pode moverse e cerrarse soa, ou abrirse, ou quedar parada nun ángulo determinado parcialmente aberta, se a deixamos que se mova libremente. Estes ángulos corresponden a estados de mínima enerxía do sistema, que serían os vales na paisaxe de enerxía.

Notas
-----

1. ↑  Wales, David J. (2003). *Energy Landscapes*. Cambridge University Press. p. 68. ISBN 0-521-81415-4.

|  |  |
| --- | --- |
| Control de autoridades | 
* Wd: Q5377166
* MAG: 119621388

 |
O **Partido Progresista** foi unha formación política española do século XIX. Xurdiu en 1834 como oposición liberal extremista ao réxime da rexente María Cristina de Borbón e foi separándose pouco a pouco tras o inicio da Restauración en España en 1874.

Esta división entre exaltados -*veinteañistas* ou progresistas- e moderados -*doceañistas*, moderados ou conservadores- vai caracterizar o panorama ideolóxico do século XIX e XX en España. Os progresistas van a ser partidarios da Milicia Nacional, o xurado popular, a soberanía nacional, a ampliación do sufraxio censitario e o laicismo. Pola súa parte, os moderados opóñense a iso e son partidarios da soberanía compartida, as boas relacións coa Igrexa católica.

Na defensa da monarquía de Isabel II representaban o apoio e o sostén do reinado na medida que serviron á coroa fronte ao pretendente Carlos María Isidro de Borbón e en apoio da filla de Fernando VII. A súa situación viuse sempre comprometida entre a contención do carlismo e un apoio a raíña que non ofreceu froitos pola resistencia da mesma e, sobre todo, da súa nai, aos cambios que ofrecía o liberalismo.

Logo do asasinato do que fora o seu líder Prim, e coa monarquía de Amadeu I de España xa establecida, o Partido Progresista escindiuse en dúas ramas, que darían lugar aos dous partidos dominantes do período. A rama dereita, co liderado de Sagasta, uniuse a membros da Unión Liberal para formar o Partido Constitucional. A rama esquerda, seguindo a Ruiz Zorrilla, uniuse ao sector monárquico do Partido Democrático (denominado *os cimbrios*, con Cristino Martos) para formar o Partido Radical.

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q635351
* WorldCat
* VIAF: 294478202
* BNE: XX132119
* GEA: 9833
* GEC: 0049214

 |
Coordenadas: 39°23′47″N 4°29′14″O﻿ / ﻿39.39639, -4.48722

| Cabañeros |
| --- |
|  |
|
|
| Marco Legal |
| **Figura de Protección:** | Parque nacional |
|
| **Ano de constitución:** | 20 de novembro de 1995 |
| **Superficie:** | 40.856 ha |
| **Lexislación:** | Lei Declaración 33/1995Ampliación 2005 |
|
| Datos de interese |
| **País:** | España España |
| **Provincias:** |  Cidade Real Toledo |
|
| **Concellos:** | Alcoba de los Montes, Horcajo de los Montes, Navas de Estena e Retuerta del Bullaque (Cidade Real), Hontanar e Los Navalucillos (Toledo) |
| **Ríos:** |  |
| **Picos** |  |
|
| **Direccións de interese:** |  |
| **Teléfonos:** |  |
|

O **Parque Nacional de Cabañeros** é un parque nacional de España, situado entre as provincias de Cidade Real e Toledo, en Castela-A Mancha. O territorio conta tamén con outras figuras de protección no marco da Rede Natura 2000: é unha zona de especial protección para as aves (ZEPA) e un lugar de importancia comunitaria (LIC).

Constituíuse como parque nacional o 20 de novembro de 1995, sendo o segundo de Castela-A Mancha despois do das Tablas de Daimiel. En 1988 xa fora declarado parque natural polo Xunta de Comunidades de Castela-A Mancha.

O parque alberga unha das mellores representacións españolas de bosque mediterráneo, tanto polo seu elevado grao de conservación, como pola representatividade dos distintos sistemas ecolóxicos asociados. Entre os seus principais valores naturais están os bosques e matogueiras mediterráneos, algúns enclaves relícticos de vexetación atlántica, bosques de ribeira, turberas e herbais, coa flora e fauna asociada a cada uns destes ecosistemas, entre as que se atopan algunhas especies en perigo de extinción como a aguia imperial.

Debe o seu nome ás chozas utilizadas tradicionalmente por pastores e carboeiros como refuxio temporal dos seus labores no campo. Estas cabanas de forma cónica teitábanse utilizando vexetación da contorna e eran usadas polos poboadores dos Montes de Toledo.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Parque Nacional de Cabañeros Modificar a ligazón no Wikidata*** |

### Ligazóns externas

* Web oficial do Parque Nacional do Ministerio de Medio Ambiente *(en castelán)*

| * v
* c
* e
Parques nacionais de España |
| --- |
| 
* Aigüestortes i Estany de Sant Maurici
* Arquipélago de Cabrera
* Cabañeros
* Caldera de Taburiente
* Doñana
* Garajonay
* Illas Atlánticas de Galicia
* Monfragüe
* Ordesa e Monte Perdido
* Picos de Europa
* Serra de Guadarrama
* Serra Nevada
* Tablas de Daimiel
* Teide
* Timanfaya

 |

|  |  |
| --- | --- |
| Control de autoridades | 
* Wd: Q117583
* CDDA: 349125
* GND: 4621517-7
* OSM: 10036250
* WDPA: 349125

 |
Coordenadas: 21°50′17″N 88°53′07″L﻿ / ﻿21.83806, -88.88528

O **Parque Nacional dos Sundarbans** é un parque nacional, reserva de tigres e reserva da biosfera que se atopa en Bengala Occidental, na India. Forma parte dos Sundarbans no delta do Ganxes e é adxacente á Reserva Forestal dos Sundarbans en Bangladesh. Atópase ao suroeste de Bangladesh. O delta está densamente cuberto por bosque de mangleiral, e é unha das meirandes reservas de tigre de Bengala. Tamén alberga unha variedade de especies de aves, réptiles e invertebrados, incluíndo o *Crocodylus porosus*. O actual Parque Nacional dos Sundarbans foi declarado como a área central da Reserva de Tigres de Sundarban en 1973 e un santuario de vida salvaxe en 1977. O 4 de maio de 1984 foi declarado parque nacional. É Patrimonio da Humanidade pola UNESCO dende 1987, e foi designado sitio Ramsar dende 2019. Está considerada como unha Rede Mundial de Reservas da Biosfera (Reserva do Home e da Biosfera) dende 1989.

Notas
-----

1. ↑  "Sundarbans National Park". World Heritage: Unesco.org. Consultado o 2010-11-06.
2. ↑  "Sundarbans National Park" (PDF). Unesco. Consultado o 2010-11-06.
3. ↑  "Sundarban Wetland". *Ramsar Sites Information Service*. Consultado o 14 de febreiro de 2019.

Véxase tamén
------------

|  |  |
| --- | --- |
|  | A Galipedia ten un portal sobre: ***India*** |


|  |  |
| --- | --- |
|  | Wikimedia Commons ten máis contidos multimedia na categoría:  ***Parque Nacional dos Sundarbans Modificar a ligazón no Wikidata*** |

### Ligazóns externas

* How to reach Sundarban West Bengal, India
* Sundarbans National Park Bangladesh
* Official UNESCO website entry

|  |  |
| --- | --- |
| Control de autoridades | 
* Wd: Q532440
* EBID: ID
* GeoNames: 7667480
* LCCN: sh2017003072
* OSM: 13617703
* WDPA: 9960
* WHC: 452

 |
O **Parque Nacional de Mavrovo** atópase no oeste de Macedonia do Norte, xunto a fronteira con Albania.

Datos de interese
-----------------

O Parque Nacional creouse no 1949 e corresponde a un parque de alta montaña, xa que a cota superior son 2.168 metros. Predominan as forestas caducifolias mesturadas con prados e algunha zona de coníferas. A zona protexida abrangue 73.000 hectáreas.

Flora e Fauna
-------------

A importancia do parque radica na súa riqueza faunística. Así pódese atopar o oso pardo, o lince, o rebezo e diferentes especies de aves de presa, coma o quebraosos, a aguia pomerana ou a *Aquila heliaca*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Parque Nacional de Mavrovo Modificar a ligazón no Wikidata*** |

### Ligazóns externas

* Web do parque *(en varias linguas)*.

|  |  |
| --- | --- |
| Control de autoridades | 
* Wd: Q569069
* WorldCat
* VIAF: 315141009
* GeoNames: 9636801
* LCCN: sh2002005362
* WDPA: 1050

 |
O **Paradoxo dos xemelgos**, ou **Paradoxo de Langevin**, é un experimento mental envolvendo a dilatación temporal proposta na Relatividade restrita.

Da dilatación temporal
----------------------

A Teoría da relatividade prevé que dado un referencial inercial *S* e outro referencial inercial *S* tal que *S* se move con velocidade constante *v* en relación a *S* por medio dunha Transformación de Lorentz entre referenciais atopamos a relación entre as coordenadas *x,y,z* e *t* do sistema *S* e as coordenadas *x',y',z **e*** **t**.

Usando a transformación de Lorentz para o tempo obtemos

{\displaystyle \Delta t={\frac {t'-t\_{0}'}{\sqrt {1-v^{2}/c^{2}}}}.}

Como *v* é obrigatoriamente menor que *c* temos que para o corpo en movemento o tempo corre máis lentamente do que para o corpo en repouso.

Do enunciado
------------

Sexan dous xemelgos *A* e *B* idénticos, colocando o irmán *A* nunha nave espacial na cal el viaxará a unha velocidade moi próxima a *c* (velocidade da luz) - en canto o outro, *B*, permanece en repouso na Terra. Para *B*, a nave estase movendo e por conta disto el pode afirmar que o tempo está correndo máis lentamente para o seu irmán *A* que está na nave.

Analogamente, *A* ve a Terra afastarse de forma que el pode, da mesma forma, afirmar que o tempo corre máis lentamente para *B*.

Cando a nave retorna a Terra cal dos dous efectivamente está máis novo?

Da solución
-----------

Existe unha quebra de simetría fundamental no problema, a saber, soamente o irmán *B* pode afirmar que estivo todo o tempo nun mesmo referencial inercial, a Terra.

O irmán *A* saíu do referencial de repouso da Terra e foi para un referencial movéndose a *v*, esa mudanza implica unha aceleración, e esta aceleración é a quebra de simetría pois en canto acelerado o referencial en que se atopa non é inercial e, consecuentemente, o estado de movemento do corpo pode determinarse.

|  |  |
| --- | --- |
| Control de autoridades | 
* Wd: Q33539
* EBID: ID
* GEC: 0199055
* JSTOR: clock-paradox
* MAG: 113808086
* TESF: twins\_paradox

 |
A **paragoxe** é un fenómeno fonolóxico consistente na adición dun fonema ou son na posición final dunha palabra ou secuencia fónica. Este fenómeno, tamén chamado **epítese**, pode darse ó longo da historia dunha lingua ou sincronicamente en diferentes variedades diatópicas. Nalgunhas linguas é un recurso habitual na adaptación de estranxeirismos, así o inglés *cement* adaptouse en ganda como *sementi*.

A paragoxe en lingua galega
---------------------------

### E paragóxico

O caso da adición dun "e paragóxico" é habitual no galego coloquial (e con máis liberdade aínda nas cancións tradicionais, para forzar a pronuncia paroxítona ou grave de xeito que a sílaba tónica sexa a penúltima) para verbos en infinitivo ou palabras rematadas en "-n", debido a que o galego foxe das sílabas trabadas polo seu pouco rendemento fonolóxico.

En si é un termo simple, pero que pode dar lugar a realidades que presentan lecturas moi diferentes. Cando a adición desa vogal na fala é de carácter sincrónico, considérase un vulgarismo:

*Moito che gusta comer**e***.
Porén, cando para a captación da mesma pode desenvolverse unha valoración estética, a paragoxe pode converterse nunha licenza poética que posibilita o metro regular e a rima, e que, en casos como este verso de Rosalía de Castro, achega a fala popular:

*Todo é folgar**e***.
Á hora de ser representada a paragoxe na escrita, reflíctese na mesma a lingua falada.

Exemplos
--------

Exemplos de paragoxe son \*traballare, \*comere, \*falare, \*mare, \*corazone e moitos outros.

*A raíz do toxo verde*
*é moi mala de arrincare*.
*Os amorciños primeiros*
*son moi malos de olvidare*.
*Cal das ondiñas do mare*
*morren bicando na area*,
*así, amantiña, contigo*,
*así finarme eu quixera*.

Notas
-----

1. ↑  Herbert, Robert K. (2011). *Language Universals, Markedness Theory, and Natural Phonetic Processes*. Walter de Gruyter. p. 171.

| * v
* c
* e
Metaplasmos e figuras de dicción |
| --- |
| Aumento | Prótese - Epéntese - Anaptixe - Paragoxe |
| Acurtamento ou Elisión | Aférese - Síncope - Apócope |
| Transposición | Metátese |
| Amálgama | Contracción - Sinérese - Haploloxía - Sandhi - Sandhi tonal |

|  |  |
| --- | --- |
| Control de autoridades | 
* Wd: Q680992
* GEC: 0129603
* MAG: 2779746095

 |
O **Patí Hoquei Club Sant Cugat** é un equipo de hóckey a patíns da localidade de Sant Cugat del Vallès, Cataluña. Actualmente compite na Primeira División, a segunda categoría do hóckey a patíns no Estado español.

Historia
--------

O P.H.C. Sant Cugat comezou a súa andaina como club de hóckey en 1967, cando varios equipos comezaron a realizar os seus adestramentos. Con todo non foi ata o 8 de decembro de 1969 cando o equipo xogou os seus primeiros partidos, nos que se enfrontou ao decano do hóckey a patíns español, o Cerdanyola CH, como culminación de dous anos de escola.

O club comezou con dous equipos e uns 15 xogadores. Formouse o equipo sénior, que pasou a militar na Segona Catalana, e sentaron as bases do P.H.C. Sant Cugat formando a novos xogadores. A primeira pista do equipo sería a pista Méndez, unha pista descuberta.

En 1984, cos primeiros adestramentos, os rapaces que acudían á pista atopáronse o pavillón pechado. O daquela responsabletécnico Roc Mestres fixo cambiarse aos rapaces como se fosen adestrar e os puxo a patinar na rúa, o que provocou que en poucos minutos se producira un atasco que fixo acudir á zona ao concelleiro de deportes. Tras unha tensa reunión aclarouse a situación do malentendido.

Cores
-----

O negro e o vermello son as cores que representan ácidade e que dende o principio estiveron ligados ó club, porén non sempre as dúas cores tiveron a mesma importancia e durante a década dos '80 o vermello cedeulle o protagonismo ao negro ata a actualidade.

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey a patíns*** |

### Ligazóns externas

* Sitio web oficial *(en catalán)*
As primeiras investigacións parapsicolóxicas empregaron as cartas Zener en experimentos deseñados para tratar de probar a posibilidade de comunicación telepática.
A **parapsicoloxía** é unha pseudociencia que estuda oos fenómenos paranormais (como a percepción extrasensorial, telecinesia, telepatía, precognición, clarividencia, as experiencias extracorpóreas, o espiritismo e os poltergeist).

A parapsicoloxía é considerada unha pseudociencia pola comunidade científica, xa que a propia existencia dos fenómenos paranormais non está demostrado cientificamente.

Dende o ano 1996, a Fundación Educativa James Randi ofrece a suma dun millón de dólares estadounidenses a quen sexa quen, baixo condicións controladas e supervisadas de laboratorio, demostrar un só fenómeno paranormal como os anteriormente mencionados. Até o de agora ninguén puido facer unha demostración satisfactoria e o premio segue sen ser reclamado.

Todos os traballos sobre parapsicoloxía foron publicados en revistas de asociacións adicadas ó tema, como o *Journal of Parapsychology* (1959-1968) e o *European Journal of Parapsychology* (que deixou de publicarse en 2010 por mor da falla de artigos).

Notas
-----

1. ↑  Druckman, D. e Swets, J. A. (eds.) (1988). *Enhancing human performance: issues, theories and techniques*. Washington, DC: National Academy Press. p. 22. ISBN 0-309-07465-7.
2. ↑  Moulton S. T. Kosslyn S. M. (2008). "Using neuroimaging to resolve the psi debate". *Journal of Cognitive Neuroscience* **20** (1): 182–192. PMID 18095790. doi:10.1162/jocn.2008.20.1.182. Consultado o 13 de outubro de 2008.
3. ↑  Journal of Parapsychology.
4. ↑  European Journal of Parapsychology.

|  |  |
| --- | --- |
| Control de autoridades | 
* Wd: Q179098
* BNCF: 18965
* BNE: XX525855
* BNF: 11932730t
* EBID: ID
* GEC: 0129700
* GND: 4044631-1
* JSTOR: parapsychology
* LCCN: sh85108405
* MAG: 15491014
* NDL: 00576348
* PSH: 9246
* TESF: parapsychology

 |

|  |  |
| --- | --- |
| Identificadores | 
* MeSH: D010268

 |
**Patricia Fernández Goberna**, nada en Donostia o 14 de febreiro de 1957 e finada en Madrid o 27 de setembro de 2016, foi unha cantante española. Fíxose coñecida como cantante do grupo Trigo Limpio, co que obtivo grandes éxitos e co que representou a España no Festival de Eurovisión de 1980. Posteriormente tivo unha carreira en solitario co nome artístico de **Patt Governa**.

Foi filla do histórico futbolista galego Pahiño e irmá de Nacho Fernández Goberna, cantante e compositor de La Dama se Esconde.

Traxectoria
-----------

Naceu en Donostia, sendo filla de Pahiño, histórico futbolista de Celta de Vigo, Real Madrid e Deportivo da Coruña, e de Inés Goberna. Seu tío Eduardo Goberna foi tamén futbolista do Deportivo da Coruña. Ao rematar o bacharelato formou xunto a unha amiga o dúo Sunrise, co que gañaron o premio de dúos nun festival de músicos da provincia de Guipúscoa. Con todo, a amiga deixou o dúo, polo que Patricia entrou no grupo Senda, que gravou un só LP, *Llamo a la juventud*, antes de disolverse.

Púxose a estudar arte e decoración e en 1979 recibiu a chamada de Carlos Gil para ofrecerlle o posto de cantante feminina en Trigo Limpio, despois da marcha de Amaya Saizar. Con este trío participou ao ano seguinte no Festival de Eurovisión, quedando na 12ª posición de 19 participantes, e gravaron 16 discos, acadando gran fama en América Latina, onde pasaban grandes tempadas.

A finais de 1987 deixou o grupo e regresou a España, onde comezou unha carreira en solitario co nome de Patt Governa, gravando dous álbums. Traballou tamén na radio e no teatro, e colaborou coa cupletista Olga María Ramos. Nos seus últimos anos formou un grupo musical xunto á súa filla Isis, chamado Isis & the Momster.

Morreu de cancro o 27 de setembro de 2016.

Notas
-----

1. ↑  "Fallece Pahíño, el gran rebelde del fútbol español". *Faro de Vigo* (en castelán). 13 de xuño de 2012. Consultado o 24 de maio de 2021.
2. ↑  "Pahiño, en La Coruña". *La Voz de Galicia* (en castelán). 17 de xullo de 1957. p. 4.
3. 1 2  Martín, María Ángeles (13 de abril de 1980). "«Trigo limpio»: Tres vocaciones musicales para Eurovisión". *La Voz de Galicia* (en castelán). p. 40.
4. ↑  "Eurovision 1980". *eurovisionworld.com* (en inglés). Consultado o 24 de abril de 2021.
5. 1 2  "Entrevista a Patricia Fernández Goberna" (en castelán). Consultado o 24 de maio de 2021.
6. ↑  "Mirela Cabero y Patricia Fernández, primeras invitadas al XXI Congreso de AEV" (en castelán). 27 de novembro de 2012. Consultado o 24 de maio de 2021.
7. ↑  "Ha fallecido Patricia Goberna, miembro de Trigo Limpio (España 1980)" (en castelán). 29 de setembro de 2016. Consultado o 24 de maio de 2021.
8. ↑  "Fallece Patricia Fernández, solista del grupo Trigo Limpio" (en castelán). 28 de setembro de 2016. Consultado o 24 de maio de 2021.

Véxase tamén
------------

### Outros artigos

* España no Festival de Eurovisión